ಆರ್‌ಆರ್‌ ನಗರದಲ್ಲಿ ಮುನಿರತ್ನಗೆ ಮತದಾರರ ಕೃಪೆ

ಬೆಂಗಳೂರು: ಆಡಳಿತ ಪಕ್ಷ ಬಿಜೆಪಿ ಮತ್ತು ವಿಪಕ್ಷಗಳಾದ ಕಾಂಗ್ರೆಸ್ ಮತ್ತು ಜೆಡಿಎಸ್‍ಗೆ ಪ್ರತಿಷ್ಠೆಯಾಗಿದ್ದ ರಾಜರಾಜೇಶ್ವರಿ ನಗರದ ಫಲಿತಾಂಶ ಏನಾಗಬಹುದು ಎಂಬುದು ಎಕ್ಸಿಟ್ ಪೋಲ್‍ನಲ್ಲಿ ಬಯಲಾಗಿದೆ. ಆರ್‍ಆರ್ ನಗರದ 9 ವಾರ್ಡ್‍ಗಳಲ್ಲಿ ಪಬ್ಲಿಕ್ ಟಿವಿ ಸಮೀಕ್ಷೆಯಲ್ಲಿ ನಡೆಸಿದ್ದು, ಅದರ ಪ್ರಕಾರ ಈ ಕ್ಷೇತ್ರ ಬಿಜೆಪಿ ತೆಕ್ಕೆಗೆ ಜಾರುವುದು ಬಹುತೇಕ ಪಕ್ಕಾ ಆಗಿದೆ.

ರಾಜರಾಜೇಶ್ವರಿ ನಗರದ ಮತದಾರರು ಮುನಿರತ್ನ ಅವರ ಜನಪರ ಕೆಲಸಗಳಿಗೆ ಮೆಚ್ಚಿ ಮತ್ತೆ ಮನ್ನಣೆ ನೀಡಿದಂತೆ ಕಾಣುತ್ತಿದೆ. ಈ ಮೂಲಕ ಮೂರನೇ ಬಾರಿಗೆ ಮುನಿರತ್ನ ಅವರು ವಿಧಾನಸಭೆ ಆಯ್ಕೆ ಆಗಲಿದ್ದಾರೆ.

ರಾಜ್ಯದ ಗುಪ್ತಚರ ಇಲಾಖೆ ತನ್ನದೇ ಮೂಲಗಳಿಂದ ಈ ಬಾರಿ ಆರ್ ಆರ್ ನಗರದಲ್ಲಿ ಯಾರು ಗೆಲ್ಲಬಹುದು ಎಂಬ ಲೆಕ್ಕ ಹಾಕಿದ್ದು ಬಿಜೆಪಿ ಗೆಲ್ಲಲ್ಲಿದೆ ಎಂದು ಸರ್ಕಾರಕ್ಕೆ ವರದಿ ನೀಡಿದೆ.

ರಾಜರಾಜೇಶ್ವರಿ ನಗರ
ಒಟ್ಟು ಮತದಾರರು: 4,62,201
ಚಲಾವಣೆಯಾದ ಮತ: 2,09,333
ಶೇಕಡಾವಾರು ಮತ: 45.3%

ರಾಜರಾಜೇಶ್ವರಿ ಕೃಪೆ ಯಾರಿಗೆ?
ಮುನಿರತ್ನ, ಬಿಜೆಪಿ ಅಭ್ಯರ್ಥಿ – 48%
ಕುಸುಮಾ, ಕಾಂಗ್ರೆಸ್ ಅಭ್ಯರ್ಥಿ – 40%
ಕೃಷ್ಣಮೂರ್ತಿ, ಜೆಡಿಎಸ್ ಅಭ್ಯರ್ಥಿ – 11%
ಇತರೆ ಅಭ್ಯರ್ಥಿಗಳು – 1%

ಗುಪ್ತಚರ ಲೆಕ್ಕ
ಬಿಜೆಪಿ- 47%
ಕಾಂಗ್ರೆಸ್- 37%
ಜೆಡಿಎಸ್- 15%
ಇತರೆ- 1%